
 30.6.2020
 BG
 Официален вестник на Европейския съюз
 L 206/3
 РЕГЛАМЕНТ ЗА ИЗПЪЛНЕНИЕ (ЕС) 2020/891 НА КОМИСИЯТА
 от 26 юни 2020 година
 за изменение на Регламент за изпълнение (ЕС) No 447/2014 по отношение на специални разпоредби с цел съгласуване на разпоредбите относно изпълнението на програмите за трансгранично сътрудничество, финансирани в рамките на Инструмента за предприсъединителна помощ (ИПП), със специалните мерки в отговор на пандемията от COVID-19
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 231/2014 на Европейския парламент и на Съвета от 11 март 2014 г. за създаване на Инструмент за предприсъединителна помощ (ИПП II) (1), и по-специално член 12 от него,
 като има предвид, че:
 (1)
 В съответствие с член 33 от Регламент за изпълнение (ЕС) No 447/2014 на Комисията (2) се прилагат правилата, приложими към целта „Европейско териториално сътрудничество“ (ЕТС), предвидена в регламенти (ЕС) No 1303/2013 (3) и (ЕС) No 1299/2013 (4) на Европейския парламент и на Съвета.
 (2)
 Изпълнението на програмите за трансгранично сътрудничество — и в рамките на Инструмента за предприсъединителна помощ (ИПП II), и в рамките на ЕТС, беше засегнато по безпрецеден начин от пандемията от COVID-19. Това доведе до извънредна ситуация, чието преодоляване налага специални мерки. Тези мерки следва да позволят на програмите за трансгранично сътрудничество в рамките на ИПП II гъвкаво и ефективно да дадат своя принос в отговор на бързо възникващите потребности по отношение на най-засегнатите сектори, като здравеопазването, стопанската дейност, включително малките и средните предприятия и пазара на труда, и така да способстват за социално-икономическото възстановяване на областите, които обхващат.
 (3)
 Специалните мерки, въведени с регламенти (ЕС) 2020/460 (5) и (ЕС) 2020/558 (6) на Европейския парламент и на Съвета, се прилагат към програмите за трансгранично сътрудничество в рамките на ЕТС и към програмите за трансгранично сътрудничество в рамките на ИПП II, доколкото членове 33—48 от Регламент за изпълнение (ЕС) No 447/2014 препращат към разпоредби, изменени с регламенти (ЕС) 2020/460 и (ЕС) 2020/558. Целесъобразно е обаче да се изменят и някои разпоредби на Регламент за изпълнение (ЕС) No 447/2014, които не са обхванати от тези специални мерки.
 (4)
 С цел да се облекчи тежестта върху публичните бюджети при отговора на пандемията от COVID-19 на управляващите органи следва да се даде възможност по изключение да поискат ставка на съфинансиране от 100 %, която да се прилага за счетоводната 2020—2021 година, в съответствие с бюджетните кредити и при наличие на финансиране.
 (5)
 За да се осигури повече гъвкавост при отговора на пандемията от COVID-19, държавите членки следва да разполагат с повече гъвкавост при изпълнението на програмите и следва да се предвиди опростена процедура за промени в програмите за трансгранично сътрудничество, която не изисква решение на Комисията. Следва да бъде изяснена информацията, която трябва да бъде предоставена на Комисията относно такива промени.
 (6)
 Предвид неотложния характер на ситуацията, породена от пандемията от COVID-19, е целесъобразно да се осигури бързото прилагане на мерките, предвидени в настоящия регламент, който поради това следва да влезе в сила в деня след деня на публикуването му в Официален вестник на Европейския